Dit is 'n goeie idee om jou legkaart of blokke in 'n skinkbord of bordjie te plaas. Dit is veral 'n slim plan om jou syferkaarte en alfabetkaarte in 'n bakkie of bordjie te pak. (Dit dien min of meer dieselfde doel as die raampie om jou woorde of prente wat jy op die tema bord gebruik).
Die kind se ogies word maklik gefokus op die aktiwiteit wat voor hom/haar is en so is die aandag op die regte plek. Dit is veral handig by kinders wie se voorgrond agtergrond onderskeiding nog nie behoorlik ontwikkel is nie.
In hierdie leerstasie het ons maats hierdie oulike eiertjies gekry. Ons het dit by 'n Chinese winkel gekoop, maar ek het by ander groot kettingwinkels al ook daarvan gesien. Die kind moet die kleure sowel as die vorms in mekaar pas.